ليلة امبارح

ليلة امبارح
   كلمات 

ليلة امبارح ماجاليش نوم واحنا لسه ف اول يوم

قبل ما ترميني فى بحورك مش كنت تعلمني العوم

انا كنت لوحدي وف حالي شفتك ما اعرفش اللى جرى لي

راحة البال راحت من بالي قــلت ليها مع الف ســـــلامة

والحيرة قلت ليها تعالي لا ملامة عليَّ لا ملامة

عمري كوم والحب ده كوم

ليلة امبارح ماجاليش نوم

قبل ما ترميني فى بحورك مش كنت تعلمني العوم

غابت شمس امبارح عني خدها الليل خباها مني

بس انت يــــــا قمر طمني واوعى تخاف من اى ملامة

عمري كوم والحب ده كوم

ليلة امبارح ماجاليش نوم

قبل ما ترميني فى بحورك مش كنت تعلمني العوم

شدني تيار الحنية والموجة بترقص حواليا

لما طلع الفجر عليا ولقاني فى قلب الدوامة

كنت بانادي بعزم مافيا لاملامة عليا لا ملامة

عمري كوم والحب ده كوم

ليلة امبارح ماجاليش نوم

قبل ما ترميني فى بحورك مش كنت تعلمني العوم
 شوف كمان 

تصنيف:اغانى سيد مكاوى
تصنيف:اغانى باللغه المصريه
تصنيف:كلمات اغانى